Trachinus radiatus

Trachinus radiatus er en saltvannsfisk som tilhører fjesingene.

Kroppen er avlang og sammentrykt. Øynene flukter omtrent med toppen av hodet, og avstanden mellom øynene er omtrent halvparten av diameteren til øyet. Munnen er sterkt underbitt. Arten kan skilles fra andre fjesinger i europeiske farvann på at hodet har fem grupper med beinknuter bak øynene.

Første ryggfinne har 7 piggstråler, og andre ryggfinne har 24–27 bløtstråler. Gattfinnen har 2 piggstråler og 26–29 bløtstråler. Halefinnen er svakt konkav eller tvert avskåret. Fargen er gulbrun med mange svarte flekker langs sidene. Første ryggfinne er nesten helt svart. Den er som regel opptil 25 cm lang, men kan bli 40 cm.

Trachinus radiatus lever i grunne kystfarvann ned til 150 m der den graver seg ned i sand og mudder. Den har som andre fjesinger giftkjertler som er forbundet med en pigg på gjellelokket og piggstrålene i første ryggfinne. Arten er utbredt i Middelhavet og det østlige Atlanterhavet fra sørlige Portugal sørover til Guineabukta, eller kanskje helt til Angola.

Kilder

Eksterne lenker 
 

Sil- og fjesingfisker
Fisker formelt beskrevet i 1829
Dyr formelt beskrevet av Georges Cuvier
Fisk i Middelhavet